"Home suxeitando un espello de Claude", por Thomas Gainsborough
Un **Espello de Claude** ou **espello negro** (en inglés: ***Claude glass***) é un pequeno espello, de forma lixeiramente convexa, coa superficie tinguida de cor escura. A curvatura destes espellos teñen o efecto de reflectir a paisaxe en miniatura, reducindo e simplificando a cor e escala tonal, das escenas para darlles unha calidade pictórica moi característica. O espello de Claude debe o seu nome a Claude Lorrain, pintor de paisaxes do século XVII, aínda que non está documentado que el o usase, ou que soubese del ou de algo parecido.

Características
---------------

Foron moi usados polos artistas na Inglaterra de finais do século XVIII e inicios do XIX para esbozar paisaxes pintorescas, e por viaxeiros e investigadores da paisaxe. O diario do poeta Thomas Gray, publicado en 1775, popularizou o uso do espello de Claude, ás veces chamado nesa época *"espello de cinza"* considerando que era unha parte fundamental do equipamento do turista e, no diario, tamén describiu como un vaso roto facía un efecto similar e lle permitía ver *"o solpor en toda a súa gloria"*.

No seu influínte *A Guide to the Lakes* (1778), Thomas West explicou como usar o espello, recomendando transportar dous distintos: *"un para reflexos de obxectos grandes e próximos e outro máis plano para obxectos distantes e pequenos".* O usuario viraba as costas á escena, de xeito que se observaba o cadro a través dos vidros —nunha especie de *prefotografía*, que engadía unha sutil gradación de tons.

Estes espellos foron amplamente usados por turistas e artistas afeccionados, que rapidamente se tornaron obxecto de sátira. Hugh Sykes Davies (1909-1984) observou que eles se afastaron do obxecto que desexaban pintar, comentando: *"Isto é moi típico da súa actitude cara a Natureza, de tal xeito que esa posición e non outra debería ser a desexada".*

No século XX, a arquitecta Mary Colter incluíu os espellos de Claude (chamados logo *reflectoscopios*) na súa torre en Desert View para o uso de visitantes que desexasen ver o Gran Canón.

Galería
-------

* Agua-tinta da Abadía de Tintern por William Gilpin, que acostumaba usar un espello para os seus esbozos e pinturas.
* Gravado da Abadía de Tintern por William Gilpin.
* Espello de Claude Lorrain
* Pintura de Claude Lorrain (1655-60), que mostra a gradación de ton que os artistas pretendían emular coa axuda dun espello de Claude.

Notas
-----

1. ↑  "Claude Glass". *collections.vam.ac.uk* (en inglés). 27 de marzo de 2003. Consultado o 14 de abril de 2021.
2. ↑  Kinsley (2008), p. 93
3. ↑  Desbuissons, Frédérique (setembro de 1997). "Jacques-Louis David's "Sabine women"". *Art History* (en inglés) **20** (3): 432–448. doi:10.1111/1467-8365.00070.
4. ↑  ""An Eye Made Quiet": The Claude Mirror & the Picturesque". Arquivado dende o orixinal o 12 de novembro de 2017. Consultado o 14 de abril de 2021.
5. ↑  Citando en Kinsley (2008), p. 93
6. ↑  Harris, Alexandra (2015). *Weatherland: Writers & Artists Under English Skies*. ISBN 9780500518113.
7. ↑  West (1784)
8. ↑  James Buzard (2002). "The Grand Tour and after 1660-1840," em *The Cambridge Companion to Travel Writing*. ISBN 0-521-78140-X
9. ↑  "Nature, Culture and History at the Grand Canyon: Desert View Watchtower". Arquivado dende o orixinal o 06 de febreiro de 2018. Consultado o 14 de abril de 2021.

Véxase tamén
------------

|  |  |
| --- | --- |
|  | Wikimedia Commons ten máis contidos multimedia na categoría:  ***Espello de Claude***  |

### Bibliografía

* Kinsley, Zoë (2008). *Women Writing the Home Tour, 1682-1812* (en inglés). Hampshire (England) / Burlington (VT): Ashgate Publishing Limited. ISBN 978-0-7546-5663-0.
* West, Thomas (1784). *A Guide to the Lakes in Cumberland, Westmorland and Lancashire* (en inglés). Londres: B. Law; Richardson and Urquhart.

### Outros artigos

* Cámara lúcida
* Cámara escura

### Ligazóns externas

* Imaxe dun espello de Claude
* Sitio da Universidade de Windsor sobre o espello de Claude e ligazón á webcam

|  |  |
| --- | --- |
| Control de autoridades | 
* Wd: Q559184
* AAT: 300263407
* BNF: 15002644m
* EBID: ID
* FAST: 1200976
* LCCN: sh2004000441
* SUDOC: 090263014

 |